CELEX: 32012D0795
Language: sl
Date: 2012-12-12 00:00:00
Title: 2012/795/EU: Izvedbeni sklep Komisije z dne 12. decembra 2012 o določitvi vrste, oblike in pogostosti informacij, ki jih dajo države članice na voljo v okviru poročanja o izvajanju Direktive 2010/75/EU Evropskega parlamenta in Sveta o industrijskih emisijah (notificirano pod dokumentarno številko C(2012) 9181)  Besedilo velja za EGP

19.12.2012   
            
            
               SL
            
            
               Uradni list Evropske unije
            
            
               L 349/57
            
         IZVEDBENI SKLEP KOMISIJE
   z dne 12. decembra 2012
   o določitvi vrste, oblike in pogostosti informacij, ki jih dajo države članice na voljo v okviru poročanja o izvajanju Direktive 2010/75/EU Evropskega parlamenta in Sveta o industrijskih emisijah
   (notificirano pod dokumentarno številko C(2012) 9181)
   (Besedilo velja za EGP)
   (2012/795/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2010/75/EU Evropskega parlamenta in Sveta z dne 24. novembra 2010 o industrijskih emisijah (celovito preprečevanje in nadzorovanje onesnaževanja) (1), zlasti člena 72(2) Direktive,
   ob upoštevanju naslednjega:
   
               (1)
            
            
               Komisija je pripravila vprašalnike, s katerimi bo opredeljen sklop informacij, ki jih dajo države članice na voljo v okviru poročanja o izvajanju Direktive 2010/75/EU v obdobju 2013–2016.
            
         
               (2)
            
            
               Države članice bi morale predložiti odgovore na vprašalnik, ki zajemajo le leto 2013, da se zagotovi poročanje o ukrepih, ki so jih države članice sprejele za izvajanje zahtev iz Direktive 2010/75/EU, ki se niso uporabljale že v skladu z Direktivo Sveta 78/176/EGS z dne 20. februarja 1978 o odpadkih iz industrije titanovega dioksida (2), Direktivo Sveta 82/883/EGS z dne 3. decembra 1982 o postopkih za nadzor in spremljanje stanja prvin okolja, ki prihajajo v stik z odpadki iz industrije titanovega dioksida (3), Direktivo Sveta 92/112/EGS z dne 15. decembra 1992 o postopkih usklajevanja programov za zmanjševanje in končno odpravo onesnaževanja z odpadki iz industrije titanovega dioksida (4), Direktivo Sveta 1999/13/ES z dne 11. marca 1999 o omejevanju emisij hlapnih organskih spojin zaradi uporabe organskih topil v nekaterih dejavnostih in obratih (5), Direktivo 2000/76/ES Evropskega parlamenta in Sveta z dne 4. decembra 2000 o sežiganju odpadkov (6), Direktivo 2001/80/ES Evropskega parlamenta in Sveta z dne 23. oktobra 2001 o omejevanju emisij nekaterih onesnaževal v zrak iz velikih kurilnih naprav (7), Direktivo 2008/1/ES Evropskega parlamenta in Sveta z dne 15. januarja 2008 o celovitem preprečevanju in nadzorovanju onesnaževanja (8), preden so bile navedene direktive razveljavljene z Direktivo 2010/75/EU.
            
         
               (3)
            
            
               Poleg tega bi morale države članice predložiti odgovore na vprašalnik, da se za obdobje 2013–2016 zagotovi poročanje o reprezentativnih podatkih o emisijah in drugih oblikah onesnaženja, o mejnih vrednostih emisij, o uporabi členov 14 in 15 Direktive 2010/75/EU ter o doseženem napredku glede razvoja in uporabe nastajajočih tehnologij v skladu s členom 27, s čimer se Komisiji omogočijo zbiranje informacij o splošnih izvedbenih ukrepih (modul 1), vzpostavitev vira informacij o posameznih obratih, ki je usklajen z Evropskim registrom izpustov in prenosov onesnaževal (modul 2), potrditev pravilne uporabe najboljših razpoložljivih tehnologij v dovoljenjih (modul 3) in preverjanje izpolnjevanja minimalnih sektorskih zahtev (modul 4).
            
         
               (4)
            
            
               V skladu s členom 72(1) Direktive 2010/75/EU bi morale države članice omogočiti dostop do teh informacij v elektronski obliki.
            
         
               (5)
            
            
               Komisija bi morala v sodelovanju z Evropsko agencijo za okolje razviti posebno elektronsko obliko poročanja, da se zagotovita doslednost in skladnost informacij držav članic.
            
         
               (6)
            
            
               Ukrepi, določeni v tem sklepu, so v skladu z mnenjem odbora, ustanovljenega s členom 75(1) Direktive 2010/75/EU –
            
         SPREJELA NASLEDNJI SKLEP:
   Člen 1
   Poročanje držav članic
   Države članice dajo Evropski komisiji na voljo informacije o izvajanju Direktive 2010/75/EU tako, da izpolnijo vprašalnike iz prilog I in II, pri čemer uporabijo posebno elektronsko obliko, ki bo razvita za namene tega poročanja.
   Vprašalnik iz Priloge I se izpolni najpozneje do 30. septembra 2014.
   Vprašalnik iz Priloge II se izpolni najpozneje do 30. septembra 2017.
   Člen 2
   Ta sklep je naslovljen na države članice.
   
      V Bruslju, 12. decembra 2012
      
         
            Za Komisijo
         
         Janez POTOČNIK
         
            Član Komisije
         
      
   
   
      (1)  UL L 334, 17.12.2010, str. 17.
   
      (2)  UL L 54, 25.2.1978, str. 19.
   
      (3)  UL L 378, 31.12.1982, str. 1.
   
      (4)  UL L 409, 31.12.1992, str. 11.
   
      (5)  OJ L 85, 29.3.1999, str. 1.
   
      (6)  UL L 332, 28.12.2000, str. 91.
   
      (7)  UL L 309, 27.11.2001, str. 1.
   
      (8)  UL L 24, 29.1.2008, str. 8.
   
      PRILOGA I
      
         Vprašalnik o izvajanju Direktive 2010/75/EU iz drugega odstavka člena 1
      
      
         Splošne opombe:
      
                  (a)
               
               
                  Odgovori na ta vprašalnik zajemajo obdobje od 7. januarja 2013 do 31. decembra 2013.
               
            
                  (b)
               
               
                  Kadar se vprašanje nanaša na informacije o časovno spremenljivih parametrih, je treba v odgovoru navesti stanje 31. decembra 2013.
               
            
                  (c)
               
               
                  V odgovorih na spodnja vprašanja se predložijo le informacije o spremembah, ki so jih uvedle države članice zaradi izvajanja določb Direktive 2010/75/EU, navedenih v členu 80(1) Direktive.
               
            
                  (d)
               
               
                  V tem vprašalniku se „politika ali navodila države članice“ obravnavajo kot kateri koli obstoječi izvedbeni ukrep, ki se oblikuje ali uporablja na nacionalni, regionalni ali lokalni ravni. V primeru, da bi države članice želele vključiti informacije o zakonodaji, s katero je Direktiva 2010/75/EU prenesena v nacionalno zakonodajo, bi te države kljub temu še zmeraj morale izpolnjevati zahteve iz člena 80(2) Direktive 2010/75/EU.
               
            1.   Neizpolnjevanje (člen 8)
      
      Katera merila se lahko uporabijo pri odločitvi, ali kršitev pogojev v dovoljenju povzroča neposredno nevarnost za zdravje ljudi ali grozi, da povzroči neposreden znaten škodljiv vpliv na okolje?
      2.   Pogoji za dovoljenje (člen 14)
      
      Predložite povzetek vseh politik ali navodil države članice v zvezi z naslednjimi vprašanji in povezavo do povzetka, če je povzetek objavljen na internetu:
      
                  2.1
               
               
                  Kako se zagotovi, da se zaključki o BAT uporabijo kot referenca za določanje pogojev v dovoljenju (člen 14(3))?
               
            
                  2.2
               
               
                  Kako lahko pristojni organi določijo pogoje v dovoljenju, ki so strožji od pogojev, dosegljivih z uporabo najboljših razpoložljivih tehnologij (BAT), kot so opisane v zaključkih o BAT (člen 14(4))?
               
            3.   Mejne vrednosti emisij, enakovredni parametri in tehnični ukrepi (člen 15)
      
      Predložite povzetek vseh politik ali navodil države članice v zvezi z naslednjimi vprašanji in povezavo do povzetka, če je povzetek objavljen na internetu:
      
                  3.1
               
               
                  Kako se določijo mejne vrednosti emisij glede na ravni emisij, povezane z najboljšimi razpoložljivimi tehnologijami, iz zaključkov o BAT (člen 15(3))?
               
            
                  3.2
               
               
                  Kako se odobrijo odstopanja od člena 15(3) (člen 15(4))?
               
            
                  3.3
               
               
                  Kako lahko ocena stroškov in koristi dopušča ta odstopanja, ter kakšni stroški se štejejo za nesorazmerno višje stroške v primerjavi s koristmi za okolje (člen 15(4))?
               
            
                  3.4
               
               
                  Ali sta obseg in trajanje odstopanj kakor koli omejena (člen 15(4))?
               
            
                  3.5
               
               
                  Kako se odobrijo začasna odstopanja od zahtev iz člena 11(a) in (b) ter člena 15(2) in (3) za preizkušanje in uporabo nastajajočih tehnologij (člen 15(5))?
               
            4.   Zahteve za spremljanje (člen 16)
      
      Predložite povzetek vseh politik ali navodil države članice v zvezi z naslednjimi vprašanji in povezavo do povzetka, če je povzetek objavljen na internetu:
      
                  4.1
               
               
                  Kako je zagotovljeno, da zahteve za spremljanje v dovoljenjih temeljijo na zaključkih o BAT (člen 16(1))?
               
            
                  4.2
               
               
                  Kako je določena pogostost rednega spremljanja za tla in podtalnico (člen 16(2))?
               
            
                  4.3
               
               
                  Kako je na podlagi sistematičnega ocenjevanja tveganj za onesnaženje utemeljeno manj pogosto spremljanje tal in podtalnice, kot je določeno (člen 16(2))?
               
            5.   Splošni zavezujoči predpisi (člen 17)
      
      Če se v zvezi z izvajanjem Direktive 2010/75/EU uporabljajo splošni zavezujoči predpisi:
      
                  5.1
               
               
                  Katere zahteve, dejavnosti (iz Priloge I k Direktivi 2010/75/EU) in onesnaževala so zajeta v splošnih zavezujočih predpisih?
               
            
                  5.2
               
               
                  Kako splošni zavezujoči predpisi zagotavljajo celostni pristop in visoko stopnjo varstva okolja, enakovredno tisti, ki jo je mogoče doseči s posameznimi pogoji v dovoljenju (člen 17(1))?
               
            
                  5.3
               
               
                  Kako je zagotovljeno, da splošni zavezujoči predpisi temeljijo na BAT (člen 17(2))?
               
            
                  5.4
               
               
                  Kako se splošni zavezujoči predpisi posodabljajo, tako da se upošteva razvoj na področju BAT (člen 17(3))?
               
            
                  5.5
               
               
                  Kakšni sklici na Direktivo 2010/75/EU so navedeni ob uradni objavi splošnih zavezujočih predpisov (člen 17(4))?
               
            
                  5.6
               
               
                  Če so splošni zavezujoči predpisi objavljeni na internetu, navedite povezavo do ustreznega spletnega mesta.
               
            6.   Razvoj najboljših razpoložljivih tehnologij (člen 19)
      
      
                  6.1
               
               
                  Kako pristojni organi sledijo objavi kakršnih koli novih ali posodobljenih zaključkov o BAT ali so o njej obveščeni?
               
            
                  6.2
               
               
                  Kako dajo pristojni organi te informacije na voljo zadevni javnosti?
               
            7.   Ponovno preverjanje in posodobitev dovoljenj (člen 21)
      
      Predložite povzetek vseh politik ali navodil države članice v zvezi z naslednjimi vidiki postopka ponovnega preverjanja in posodobitve pogojev v dovoljenju ter povezavo do povzetka, če je povzetek objavljen na internetu:
      
                  7.1
               
               
                  Katere informacije morajo običajno predložiti upravljavci pri ponovnem preverjanju/posodobitvi (člen 21(2))?
               
            
                  7.2
               
               
                  Kako se opredeli in/ali določi osrednja dejavnost obrata (člen 21(3))?
               
            
                  7.3
               
               
                  Kako se ponovno preverjanje/posodobitev dovoljenja začne v primeru znatnega onesnaževanja, varnosti obratovanja ali nove/revidirane predpisane kakovosti okolja (člen 21(5))?
               
            8.   Zaprtje lokacije (člen 22)
      
      
                  8.1
               
               
                  Kako se določi, za katere dejavnosti je potrebno izhodiščno poročilo, zlasti:
                  
                              (a)
                           
                           
                              Za katere dejavnosti iz Priloge I k Direktivi 2010/75/EU je običajno ugotovljeno, da vključujejo uporabo, proizvodnjo ali izpust zadevnih nevarnih snovi (člen 22(2))?
                           
                        
                              (b)
                           
                           
                              Kako se upošteva možnost onesnaženja tal in podtalnice na območju obrata (člen 22(2))?
                           
                        
                              (c)
                           
                           
                              Katere informacije morajo upravljavci vključiti v izhodiščna poročila (člen 22(2))?
                           
                        
                              (d)
                           
                           
                              Kako se v zvezi s tem uporabljajo navodila Komisije o vsebini izhodiščnega poročila (člen 22(2))?
                           
                        
            
                  8.2
               
               
                  Ob dokončnem prenehanju dejavnosti:
                  
                              (a)
                           
                           
                              Kako upravljavci ocenijo stanje onesnaženja tal in podtalnice (člen 22(3))?
                           
                        
                              (b)
                           
                           
                              Kako se določi, ali je obrat povzročil znatno onesnaženje tal ali podtalnice (člen 22(3))?
                           
                        
                              (c)
                           
                           
                              Kako se določi, ali kakršno koli onesnaženje tal ali podtalnice predstavlja znatno tveganje za zdravje ljudi in okolje (člen 22(3))?
                           
                        
                              (d)
                           
                           
                              Kako se določi, kateri so potrebni ukrepi, ki jih morajo sprejeti upravljavci (člen 22(3) in (4))?
                           
                        
            9.   Okoljski inšpekcijski pregledi (člen 23)
      
      
                  9.1
               
               
                  Kakšni okoljski inšpekcijski načrti so pripravljeni? Kaj vključujejo? Kje so javno dostopni? Če so načrti objavljeni na internetu, navedite povezavo (člen 23(2)).
               
            
                  9.2
               
               
                  Kakšni programi za redne okoljske inšpekcijske preglede so pripravljeni? Kaj vključujejo? Kje so javno dostopni? Če so programi objavljeni na internetu, navedite povezavo (člen 23(4)).
               
            
                  9.3
               
               
                  Kako se sistematično ocenjujejo okoljska tveganja obratov, da bi se določila pogostost obiskov na kraju samem? Predložite povzetek in navedite sklic na kakršna koli zadevna navodila (člen 23(4)).
               
            
                  9.4
               
               
                  V katerih okoliščinah se izvajajo izredni okoljski inšpekcijski pregledi (člen 23(5))?
               
            
                  9.5
               
               
                  Katere informacije običajno vključujejo poročila o obisku na kraju samem? Kako je upravljavec uradno obveščen o teh poročilih? Kako se omogoči javni dostop do poročil? Ali obstajajo okoliščine, v katerih ni bil omogočen javni dostop do takih poročil ob upoštevanju določb Direktive 2003/4/ES Evropskega parlamenta in Sveta z dne 28. januarja 2003 o dostopu javnosti do informacij o okolju in o razveljavitvi Direktive Sveta 90/313/EGS (1) (člen 23(6))?
               
            
                  9.6
               
               
                  Kateri mehanizmi so vzpostavljeni za zagotovitev, da upravljavci izvedejo potrebne ukrepe, opredeljene v poročilu o obisku na kraju samem (člen 23(6))?
               
            10.   Dostop do informacij in sodelovanje javnosti (člen 24)
      
      
                  10.1
               
               
                  Kako se javnosti zagotovijo zgodnje in učinkovite možnosti sodelovanja pri odločanju glede izdaje dovoljenj/posodobitve pogojev v dovoljenju, zlasti če so predlagana odstopanja v skladu s členom 15(4) (člen 24(1))?
               
            
                  10.2
               
               
                  Kako so informacije dane na voljo javnosti (člen 24(2) in (3))?
               
            
                  10.3
               
               
                  Ali so vse zadevne informacije na voljo na internetu (člen 24(2)(a),(b) in (f) ter člen 24(3)(a))?
               
            11.   Nastajajoče tehnologije (člen 27)
      
      Kako države članice spodbujajo razvoj in uporabo nastajajočih tehnologij, zlasti nastajajočih tehnologij, ki so opredeljene v referenčnih dokumentih BAT (člen 27(1))?
      
         (1)  UL L 41, 14.2.2003, str. 26.
   
   
      PRILOGA II
      
         Vprašalnik o izvajanju Direktive 2010/75/EU iz tretjega odstavka člena 1
      
      
         Splošne opombe:
      
                  (a)
               
               
                  Ta vprašalnik zajema obdobje od 7. januarja 2013 do 31. decembra 2016.
               
            
                  (b)
               
               
                  Kadar se vprašanje nanaša na informacije o časovno spremenljivih parametrih, je treba v odgovoru navesti stanje 31. decembra 2016.
               
            MODUL 1 –   POSODOBITEV IZVAJANJA
      
         Opomba k modulu 1:
      Ta vprašanja se nanašajo na obrate iz poglavja II Direktive 2010/75/EU.
      1.   Izvajanje – spremembe
      
      Ali je bilo izvajanje Direktive 2010/75/EU od zadnjega poročevalnega obdobja glede na informacije, sporočene v odgovorih na vprašalnik za prvo poročanje v okviru direktive o industrijskih emisijah, kakor koli pomembno spremenjeno? Če je bilo spremenjeno, predložite posodobljene informacije, pri čemer opišite spremembe in razloge zanje, ter po potrebi navedite sklice.
      2.   Izvajanje – težave
      
      Ali so pri izvajanju zakonov in drugih predpisov, sprejetih v skladu s členom 80(1), nastale kakršne koli težave? Če so težave nastale, jih opišite in navedite razloge zanje.
      MODUL 2 –   INFORMACIJE O POSAMEZNIH OBRATIH
      
         Opomba k modulu 2:
      Namen navzkrižnega sklicevanja na drugo zakonodajo EU je zgolj nakazati obstoj teh medsebojnih vplivov, ne pa določiti natančnih presečišč med obrati, zajetimi v posameznih zadevnih režimih.
      3.   Za vse obrate iz poglavja II Direktive 2010/75/EU (v nadaljnjem besedilu: obrati iz direktive o industrijskih emisijah) predložite naslednje informacije
      
      3.1   Splošne informacije:
      
                   
               
               
                  Polje
               
               
                  Opis
               
            
                  3.1.1
               
               
                  Referenčna številka obrata iz direktive o industrijskih emisijah
               
               
                  Enotni identifikator obrata za namene Direktive 2010/75/EU.
               
            
                  3.1.2
               
               
                  Referenčna številka industrijskega kompleksa, zajetega v Uredbi Evropskega parlamenta in Sveta (ES) št. 166/2006 z dne 18. januarja 2006 o Evropskem registru izpustov in prenosov onesnaževal ter spremembi direktiv Sveta 91/689/EGS in 96/61/ES (1) (neobvezno)
               
               
                  Če je obrat iz direktive o industrijskih emisijah v celoti ali delno zajet v Uredbi (ES) št. 166/2006, navedite identifikacijsko številko, ki se uporablja za poročanje industrijskega kompleksa v skladu z navedeno uredbo.
               
            
                  3.1.3
               
               
                  Referenčna številka organizacije, zajete v Direktivi 2012/18/EU Evropskega parlamenta in Sveta z dne 4. julija 2012 o obvladovanju nevarnosti večjih nesreč, v katere so vključene nevarne snovi, ki spreminja in nato razveljavlja Direktivo Sveta 96/82/ES (2) (neobvezno)
               
               
                  Če je obrat iz direktive o industrijskih emisijah v celoti ali delno zajet z Direktivo 2012/18/EU, navedite enotni identifikator, ki se uporablja v sistemu SPIRS (Sistem za pridobivanje informacij iz obratov Seveso).
               
            
                  3.1.4
               
               
                  Referenčna številka naprave, zajete v Direktivi 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (3) (neobvezno)
               
               
                  Če je obrat iz direktive o industrijskih emisijah v celoti ali delno zajet v Direktivi 2003/87/ES, navedite enotni identifikator registra iz evidence transakcij EU.
               
            
                  3.1.5
               
               
                  Ime obrata
               
               
                  V obliki, ki je združljiva s poljem „Ime industrijskega kompleksa“ iz poročila v skladu z Uredbo (ES) št. 166/2006, če je to mogoče.
               
            
                  3.1.6
               
               
                  Dejavnosti iz Direktive 2010/75/EU
               
               
                  Vse dejavnosti iz Priloge I k Direktivi 2010/75/EU, ki se izvajajo v obratu.
               
            
                  3.1.7
               
               
                  Druga relevantna poglavja iz Direktive 2010/75/EU
               
               
                  Navedite, katera izmed poglavij III, IV, V in VI Direktive 2010/75/EU se prav tako uporabljajo za obrat (ali del obrata).
               
            
         
      3.2   Kontaktni podatki:
      
                   
               
               
                  Polje
               
               
                  Opis
               
            
                  3.2.1
               
               
                  Ime upravljavca
               
               
                  V obliki, ki je združljiva s poljem „Ime matičnega podjetja“ iz poročila v skladu z Uredbo (ES) št. 166/2006, če je to mogoče.
               
            
                  3.2.2
               
               
                  Naslov obrata – ulica, kraj, poštna številka in država
               
               
                  V skladu z Direktivo 2007/2/ES Evropskega parlamenta in Sveta z dne 14. marca 2007 o vzpostavitvi infrastrukture za prostorske informacije v Evropski skupnosti (4) in v obliki, ki je združljiva s polji „Ulica in številka“, „Naselje“, „Poštna številka“ in „Država“ iz poročila v skladu z Uredbo (ES) št. 166/2006, če je to mogoče.
               
            
                  3.2.3
               
               
                  Zemljepisna širina in zemljepisna dolžina obrata
               
               
                  V skladu z Direktivo 2007/2/ES in v obliki, ki je združljiva s poljem „Koordinate lege“ iz poročila v skladu z Uredbo (ES) št. 166/2006, če je to mogoče.
               
            
         
      3.3   Pristojni organi:
      
                   
               
               
                  Polje
               
               
                  Opis
               
            
                  3.3.1
               
               
                  Pristojni organ za izdajo dovoljenj
               
               
                  Ime pristojnega organa/pristojnih organov in naslov elektronske pošte.
               
            
                  3.3.2
               
               
                  Pristojni organ za inšpekcijske preglede in izvrševanje
               
               
                  Ime pristojnega organa/pristojnih organov in naslov elektronske pošte.
               
            
                  3.3.3
               
               
                  Skupno število obiskov pristojnih organov na kraju samem (člen 23(4))
               
               
                  Skupno število na leto za leta 2013, 2014, 2015 in 2016.
               
            
         
      3.4   Informacije o dovoljenju:
      
                   
               
               
                  Polje
               
               
                  Opis
               
            
                  3.4.1
               
               
                  Spletna povezava do veljavnih dovoljenj
               
               
                  V skladu s členom 24(2).
               
            
                  3.4.2
               
               
                  Ali za obrat velja odstopanje iz člena 15(4)?
               
               
                  Da/Ne.
               
            
                  3.4.3
               
               
                  Ali je pripravljeno izhodiščno poročilo v skladu s členom 22?
               
               
                  Da/Ne.
               
            MODUL 3 –   SEKTORSKI VIDIKI
      
         Opombe k modulu 3:
      Ta modul se uporablja za obrate, v zvezi s katerimi je bilo na podlagi objavljenih sklepov o zaključkih o BAT v poročevalnem obdobju izvedeno ponovno preverjanje/posodobitev, torej obrati, katerih osrednjo dejavnost ureja:
      
                  —
               
               
                  Izvedbeni sklep Komisije 2012/134/EU z dne 28. februarja 2012 o določitvi zaključkov o najboljših razpoložljivih tehnologijah (BAT) v skladu z Direktivo 2010/75/EU Evropskega parlamenta in Sveta o industrijskih emisijah za proizvodnjo stekla (5) ali
               
            
                  —
               
               
                  Izvedbeni sklep Komisije 2012/135/EU z dne 28. februarja 2012 o določitvi zaključkov o najboljših razpoložljivih tehnologijah (BAT) iz Direktive 2010/75/EU Evropskega parlamenta in Sveta o industrijskih emisijah za proizvodnjo železa in jekla (6).
               
            4.   Pogoji za dovoljenje (člen 14)
      
      Ali so bili poleg zaključkov o BAT kot referenca za določanje pogojev za dovoljenje uporabljeni še kakšni drugi viri informacij (člen 14(3))?
      5.   Strožji pogoji za dovoljenje (člen 14(4) in člen 18)
      
      
                  5.1
               
               
                  Kateri okoljski kakovostni standardi so zahtevali pogoje za dovoljenje, strožje od tistih, ki so dosegljivi z uporabo BAT, in kateri dodatni ukrepi so bili vključeni v dovoljenja (člen 18)?
               
            
                  5.2
               
               
                  Navedite primere drugih okoliščin, v katerih so pristojni organi v skladu s členom 14(4) določili pogoje v dovoljenju, strožje od tistih, ki so dosegljivi z uporabo BAT.
               
            6.   Določitev pogojev v dovoljenju brez ustreznih zaključkov o BAT (člen 14(5) in (6))
      
      
                  6.1
               
               
                  Opišite postopek in primere določanja pogojev v dovoljenju:
                  
                              (a)
                           
                           
                              na podlagi BAT, ki ni opisana v nobenih ustreznih zaključkih o BAT (člen 14(5));
                           
                        
                              (b)
                           
                           
                              na podlagi BAT, določene po posvetovanju z upravljavcem, ker zaključki o posameznih BAT ne vključujejo dejavnosti ali vrsto obratovalnega postopka, ki se izvaja v obratu, ali ne obravnavajo vseh možnih vplivov dejavnosti ali postopka na okolje (člen 14(6)).
                           
                        
            
                  6.2
               
               
                  V zgornjih primerih navedite:
                  
                              (a)
                           
                           
                              zakaj niso bile uporabljene informacije iz zaključkov o BAT;
                           
                        
                              (b)
                           
                           
                              kateri dodatni viri informacij so bili uporabljeni za opredelitev BAT;
                           
                        
                              (c)
                           
                           
                              kako so se upoštevala zlasti merila iz Priloge III k Direktivi 2010/75/EU.
                           
                        
            7.   Mejne vrednosti emisij, enakovredni parametri in tehnični ukrepi (člen 15)
      
      
                  7.1
               
               
                  Za dovoljenja, pri katerih je mejna vrednost emisij (ali več teh vrednosti) drugačna od mejnih vrednosti emisij, povezanih z BAT iz zaključkov o BAT, v smislu vrednosti, časovnih obdobij in referenčnih pogojev (člen 15(3)(b)):
                  
                              (a)
                           
                           
                              opišite vrsto teh drugačnih mejnih vrednosti emisij in navedite primere;
                           
                        
                              (b)
                           
                           
                              na podlagi povzetka podatkov iz člena 14(1)(d)(ii) navedite primere, ki prikazujejo, kako se s spremljanjem emisij zagotavlja, da emisije pri običajnih pogojih obratovanja ne presežejo ravni emisij, povezanih z najboljšimi razpoložljivimi tehnologijami (drugi pododstavek člena 15(3)).
                           
                        
            
                  7.2
               
               
                  Za vse obrate, v zvezi s katerimi je bilo odobreno odstopanje iz člena 15(4), navedite:
                  
                              (a)
                           
                           
                              vire emisije, za katere se uporablja odstopanje;
                           
                        
                              (b)
                           
                           
                              ravni emisij, povezane z BAT, za katere je bilo odobreno odstopanje;
                           
                        
                              (c)
                           
                           
                              dejanske mejne vrednosti emisij;
                           
                        
                              (d)
                           
                           
                              prehodno obdobje ali obdobja, odobrena zaradi skladnosti s členom 15(3) (če obstajajo);
                           
                        
                              (e)
                           
                           
                              spletne strani z informacijami o uporabi odstopanj iz člena 15(4) (člen 24(2)(f)).
                           
                        
            
                  7.3
               
               
                  Ali so bila odobrena začasna odstopanja za preizkušanje in uporabo nastajajočih tehnologij (člen 15(5)).
               
            8.   Spremljanje (člen 16)
      
      
                  8.1
               
               
                  Kakšna pogostost spremljanja je bila na splošno določena v dovoljenjih za emisije v zrak, emisije v vodo, emisije v tla ali podtalnico in druge zadevne parametre postopka?
               
            
                  8.2
               
               
                  Kako so bili pri določitvi te pogostosti uporabljeni zaključki o BAT?
               
            9.   Ponovno preverjanje in posodobitev pogojev v dovoljenju (člen 21)
      
      Za vsa ponovna preverjanja dovoljenj, ki niso bila končana do 8. marca 2016, navedite:
      
                  (a)
               
               
                  imena obratov in referenčne številke dovoljenj;
               
            
                  (b)
               
               
                  razloge za nedokončanje ponovnega preverjanja;
               
            
                  (c)
               
               
                  datum, do katerega bo ponovno preverjanje končano.
               
            10.   Drugo
      
      Ali so na voljo povratne informacije o kakršnih koli praktičnih težavah, ki so nastale pri uporabi zaključkov o BAT za sektorja, za katera se uporablja ta modul 3?
      MODUL 4 –   MINIMALNE ZAHTEVE
      11.   Sežiganje in sosežiganje odpadkov:
      Za naprave, zajete v poglavju IV Direktive 2010/75/EU:
      
                  11.1
               
               
                  Navedite naprave, za katere so pristojni organi odobrili pogoje v skladu s členom 51(1), (2) ali (3), ter dejanske odobrene pogoje in rezultate opravljenih preverjanj v zvezi s tem (člen 51(4)).
               
            
                  11.2
               
               
                  Za vsako sežigalnico odpadkov in napravo za sosežig odpadkov z zmogljivostjo najmanj 2 toni na uro navedite:
                  
                              (a)
                           
                           
                              informacije o delovanju in spremljanju naprave;
                           
                        
                              (b)
                           
                           
                              opis poteka procesa sežiga ali sosežiga (pri čemer se navedejo obratovalne ure ter število in skupno trajanje okvar, če so te informacije na voljo);
                           
                        
                              (c)
                           
                           
                              količino emisij v zrak in vodo glede na mejne vrednosti emisij;
                           
                        
                              (d)
                           
                           
                              kako je omogočen dostop javnosti do teh informacij, vključno s povezavo do kakršnih koli zadevnih spletnih strani, vzpostavljenih v ta namen (člen 55(2)).
                           
                        
            12.   Emisije topil
      
      Za obrate, zajete v poglavju V Direktive 2010/75/EU:
      
                  12.1
               
               
                  Če so se države članice odločile, da bodo namesto mejnih vrednosti emisij uporabile program zmanjševanja emisij, kot je opisan v delu 5 Priloge VII, kolikšen napredek je dosežen pri enakovrednem zmanjšanju emisij (člen 59(1)(b))?
               
            
                  12.2
               
               
                  Navedite naprave, za katere so bila odobrena odstopanja v skladu s členom 59(2) ali (3), in utemeljitev za odobritev teh odstopanj.
               
            
         (1)  UL L 33, 4.2.2006, str. 1.
      
         (2)  UL L 197, 24.7.2012, str. 1.
      
         (3)  UL L 275, 25.10.2003, str. 32.
      
         (4)  UL L 108, 25.4.2007, str. 1.
      
         (5)  UL L 70, 8.3.2012, str. 1.
      
         (6)  UL L 70, 8.3.2012, str. 63.